Na temelju odredbi članka 422. ZTD-a, a na prijedlog skupštine društva, uprava društva **TRGOVAČKO DRUŠTVO BAŠKA d.o.o.** za komunalne djelatnosti sa sjedištem u Baški, Palada 88, OIB 82947171108 (dalje: TD BAŠKA d.o.o.) raspisuje sljedeći

**JAVNI NATJEČAJ**

**za izbor i imenovanje člana uprave – direktora društva**

**TD BAŠKA d.o.o.**

1. Na ovaj javni natječaj za izbor i imenovanje člana uprave **TD BAŠKA d.o.o.** mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom natječaju odnose se jednako na muški i ženski rod.
2. Kandidati za člana uprave moraju ispunjavati sljedeće uvjete:

* da su završili najmanje sveučilišni diplomski studij društvenog smjera, čijim su završetkom stekli visoku stručnu spremu,
* da imaju najmanje 5 godina radnog iskustva u struci,
* da ispunjavaju uvjete propisane člankom 239. stavak 2. Zakona o trgovačkim društvima i članka 18. Zakona o sprječavanju sukoba interesa,
* da se protiv istih ne vodi kazneni postupak za djela koja se progone po službenoj dužnosti
* da se kao fizička osoba ne bave poslovima iz predmeta poslovanja TD BAŠKA d.o.o. odnosno da se tim poslovima ne bavi pravna osoba čiji je on član ili član uprave ili član nadzornog odbora,
* da imaju hrvatsko državljanstvo ili da je državljanin zemlje Europske unije.

1. Kandidati su dužni priložiti sljedeću dokumentaciju:

* vlastoručno potpisanu prijavu,
* presliku osobne iskaznice,
* u slučaju da kandidat nije državljanin RH, već državljanin druge države članice Europske unije, mora dostaviti dokaz o državljanstvu preveden na hrvatski jezik po ovlaštenom sudskom tumaču,
* životopis na hrvatskom jeziku
* dokaz o stečenoj stručnoj spremi (ovjerena preslika diplome), a ako se radi o stranoj diplomi i ovjereni prijevod iste uz dokaz o nostrifikaciji (priznavanju) diplome od strane nadležnog tijela RH
* uvjerenje da se protiv kandidata ne vodi kazneni postupak za djelo koje se progoni po službenoj dužnosti ne starije od 30 dana,
* potvrda HZMO o radnom stažu,
* program rada i razvoja društva na hrvatskom jeziku.

1. Uprava društva imenuje se na neodređeno vrijeme do opoziva te će se s izabranim članom uprave sklopiti odgovarajući ugovor o radu.
2. Opoziv iz uprave društva opravdani je razlog za raskid ugovora o radu uprave i prestanak radnog odnosa s danom donošenja odluke o opozivu.
3. Vjerodostojnost isprava i potpunost natječajne dokumentacije za izbor člana uprave – direktora društva i razgovor sa kandidatima u svrhu provjere njihova znanja i sposobnosti te projekcijom planiranih aktivnosti s ciljem unaprjeđenja poslovanja društva provest će povjerenstvo koje u tu svrhu imenuje skupština društva, a isto će skupštini dostaviti izvješće o primljenim prijavama radi donošenja odluke o izboru i imenovanju člana uprave. Povjerenstvo samostalno odlučuje da sa kandidatima ili nekim od njih obavi više razgovora u navedenu svrhu.
4. Prijave na natječaj moraju biti zaprimljene u sjedištu TD BAŠKA d.o.o. najkasnije u roku od 8 dana od dana objave natječaja.
5. Prijave primljene nakon roka iz točke 7. ovog natječaja ili nepotpune prijave neće se razmatrati.
6. Prijave se dostavljaju u zatvorenoj omotnici s naznakom Prijava na natječaj za člana uprave – direktora TD BAŠKA d.o.o. NE OTVARATI, na adresu društva Baška, Palada 88, preporučenom pošiljkom ili osobno u prijemnu kancelariju društva.
7. Kandidat koji ostvaruje pravo prednosti pri zapošljavanju prema posebnim propisima sukladno odredbama Zakona o hrvatskim braniteljima iz Domovinskog rata i članovima njihovih obitelji i/ili Zakona o profesionalnoj rehabilitaciji i zapošljavanju osoba invaliditetom dužan je u prijavi na javni natječaj pozvati se na to svoje pravo i dužan je uz prijavu na javni natječaj priložiti sve dokaze kojima dokazuje svoj status koji mu daje pravo prednosti.
8. TD BAŠKA d.o.o. ovlaštena je ovaj natječaj poništiti u svako doba i/ili ne usvojiti niti jednu primljenu prijavu bez navođenja posebnog obrazloženja te zbog toga nikome ne odgovara za bilo kakvu štetu.
9. Ovaj natječaj objavit će se na mrežnim stranicama društva.
10. O rezultatima natječaja kandidati će biti obaviješteni pismenim putem.

U Baški, dana 03. veljače 2023. godine

Za TD BAŠKA d.o.o.

uprava društva